als_Latn dik_Latn sag_Latn
Politikani tifoz, në intervistën për emisionin “Fair Play”, bën një analizë të Kombëtares dhe arritjeve, duke shtuar: “Besoj tek kualifikimi”
Kreu i FRD Bamir Topi, i ftuar në emisionin “Fair Play” tek televizioni Neës 24, ka folur për disa tema të lidhura me futbollin, mes tyre dhe për çështjen e nxehtë Serbi-Shqipëri në Beograd, më 14 tetorin e shkuar. “Duam s’duam ne marrëdhëniet ekzistojnë mes Shqipërisë dhe Serbisë nuk mund të zhbëhen. Unë kam një këndvështrim timin tim për dronin. Ne çuditërisht e marrim përsipër lehtë autorsinë por kush e vërtetoi që e hodhi dronin Shqipëria?! Nuk dua të bëj konspiracion por në momentin që një gjë e tillë nuk është provuar s’kemi pse e marrim përsipër. Gjykimi që erdhi nga strukturat europiane nuk besoj se ishte i duhuri, sepse çdo gjë ishte e filmuar. E pra, duket se edhe në të tilla struktura nuk ka drejtësi”, u shpreh Topi, i cili beson tek kualifikimi në Europianin e vitit 2016: “Unë kam një vlerësim të veçantë për trajnerin De Biasi i cili është futur simbolikisht në klimën shqiptare dhe duket se ka arrritur rezultate të mira. Mendoj se në ndeshjen me Armeninë duhet përqëndrim psikologjik dhe lojëtarët duhet të binden në vetvete se duhet ta kalojnë sfidën.. Kombëtarja janë ka kaluar sfida të rëndësishme ndaj pse jo mos ta kalojë Armeninë?! Duhet të mësojmë nga pësimi”.
als_Latn als_Latn